2. ปัจจัยความเสี่ยง

ความเสี่ยงในการประกอบธุรกิจ จำแนกเป็นประเด็นต่างๆ ได้ ดังนี้

1.  ความเสี่ยงทางด้านการเงิน

บริษัทฯ ไม่มีหนี้เงินกู้ยืมทั้งระยะสั้นและระยะยาว
จึงไม่มีความเสี่ยงในเรื่องดอกเบี้ยเงินกู้และการชำระหนี้

2.2 ความเสี่ยงจากอัตราแลกเปลี่ยนเงินตรา

บริษัทฯ มีธุรกรรมที่เกี่ยวข้องกับอัตราแลกเปลี่ยนเงินตราต่างประเทศอยู่ 2 กรณี คือ

2.2.1 การซื้อเครื่องมือ อุปกรณ์ และวัสดุ ซึ่งส่วนใหญ่จะนำเข้าจากต่างประเทศ
และเพื่อเป็นการลดความเสี่ยงในส่วนของอัตราแลกเปลี่ยนเงินตรา จึงใช้นโยบายการซื้อ –
ขายกันด้วยเงินบาท

2.2.2 ในกรณีที่เป็นส่วนของค่าบริการ ทั้งการนำเข้ามาให้บริการจากต่างประเทศ
และการออกไปให้บริการยังต่างประเทศ หรืออื่นๆ จะทำสัญญาการชำระหนี้กันด้วยค่าเงินบาท
หรือซื้อเงินตราต่างประเทศไว้ล่วงหน้าในทันทีที่ทราบจำนวน
ที่ต้องชำระ เพื่อเป็นการกำหนดต้นทุนที่คงที่ และลดความเสี่ยงจากอัตราแลกเปลี่ยนเงินตรา

2.3 ความเสี่ยงเรื่องวัสดุที่ใช้บริการ

ด้วยวัสดุหลักที่ใช้ส่วนใหญ่จะเป็นการนำเข้าจากต่างประเทศ ปัจจัยความเสี่ยงเกิดขึ้นได้ 2
กรณีที่สำคัญ คือ

1.  ความผันผวนของราคา ทำให้ต้นทุนการให้บริการไม่คงที่

2.  การขาดแคลน เป็นเหตุให้ไม่สามารถบริการได้อย่างต่อเนื่อง ซึ่งเป็นปัจจัยความเสี่ยงที่สำคัญ
    ดังนั้น จึงได้กำหนด
    แนวทางการจัดการเพื่อลดความเสี่ยง ดังนี้

2.3.1 ตกลงสัญญาซื้อ - ขาย ล่วงหน้าด้วยเงื่อนไขของราคาและปริมาณที่แน่นอน

2.3.2 วางแผนการใช้อย่างใกล้ชิด โดยให้สอดคล้องกับปริมาณงานที่รับไว้
และจากการประเมินสถานการณ์ล่วงหน้า เพื่อให้
มีวัสดุใช้ได้อย่างพอเพียงและต่อเนื่อง

2.3.3 สร้างพันธมิตรที่ดีกับเจ้าของผลิตภัณฑ์ ผู้จัดจำหน่าย หรือตัวแทนจำหน่าย
เพื่อร่วมมือในการแก้ไขปัญหา ในกรณี
ที่วัสดุมีแนวโน้มการเปลี่ยนแปลงจากปรกติอย่างกะทันหัน
เป็นการป้องกันและลดความรุนแรงจากปัญหาราคาและการขาดแคลน
ได้ในระดับหนึ่ง

2.3.4 วัสดุบางตัวที่ใช้บริการที่มีส่วนเกี่ยวข้องกับความมั่นคงของประเทศ เช่น สารกัมมันตภาพรังสี
ซึ่งการเปลี่ยนแปลงนโยบายของภาครัฐ อาจทำให้การดำเนินการตามขั้นตอนของกฎหมายติดขัด
เกิดปัญหาขาดแคลนวัสดุได้ซึ่งเคยเกิดขึ้นหลายครั้ง
ที่ผ่านมา เช่น กรณีการสั่งเข้าและส่งออกของสารกัมมันตภาพรังสีที่ใช้ในการทดสอบ เป็นต้น บริษัทฯ
จึงต้องเพิ่มความเอาใจใส่
เป็นพิเศษในการติดตามนโยบายของทางราชการและหน่วยงานที่เกี่ยวข้องอย่างใกล้ชิด
เป็นการป้องกันการเกิดปัญหาไว้ในระดับหนึ่ง

2.4 ความเสี่ยงจากการขาดแคลนบุคลากร

ธุรกิจวิศวกรรมบริการ บุคลากรที่มีคุณสมบัติครบตามข้อกำหนดเป็นองค์ประกอบที่สำคัญยิ่ง
ซึ่งนับได้ว่าเป็นปัจจัยเสี่ยงระดับสูงของการดำเนินธุรกิจนี้ ดังนั้น
เมื่อภาวะอุตสาหกรรมโดยรวมมีการขยายตัว ความต้องการด้านบุคลากร NDT เพิ่มมากขึ้น
ทั้งในธุรกิจบริการทดสอบฯ และในสถานประกอบการอุตสาหกรรม ทำให้ NDT ในภาคอุตสาหกรรม
เกิดปัญหาการขาดแคลนบุคลากร เนื่องจากภาวะอุปสงค์และอุปทานไม่สมดุล
ความรุนแรงอาจถึงขั้นเกิดการแย่งชิงขึ้นโดยการเพิ่มค่าตอบแทน
ทำให้ต้นทุนบริการสูงขึ้นและไม่สามารถขยายธุรกิจได้ตามแผนด้วยปัญหาการขาดแคลนบุคลากร
ซึ่งบริษัทฯ ได้ให้ความสำคัญและมีความพยายาม
เพื่อลดความเสี่ยงจากกรณีดังกล่าวนี้อย่างสม่ำเสมอ ดังนี้

2.4.1 ขยายศูนย์ฝึกอบรมเพื่อสร้างบุคลากร NDT ให้กับพนักงานเป็นการภายใน ในขณะเดียวกัน
ก็ได้ส่งพนักงาน
ออกไปรับการฝึกอบรมและเรียนรู้เทคนิคใหม่ๆ และความชำนาญจากภายนอก ทั้งในและต่างประเทศ
ตามความเหมาะสมของธุรกิจอย่างสม่ำเสมอ

2.4.2 สร้างพันธมิตรกับองค์กรอื่นที่มีเทคโนโลยีใหม่ๆ ทั้งในและต่างประเทศ เช่น
บันทึกความร่วมมือกับบริษัทOceaneering International ของประเทศอังกฤษ และ KIECO
(Korea Inspection & Engineering Co.,Ltd.) ของประเทศเกาหลี
ฯลฯเพื่อการแลกเปลี่ยน เรียนรู้ และฝึกฝนความชำนาญซึ่งกันและกัน
เป็นการสร้างบุคลากรให้เหมาะสมกับความต้องการ
ในภาคอุตสาหกรรมได้ตามยุคสมัย และเป็นการเพิ่มศักยภาพในการให้บริการลูกค้า
รวมถึงการเสริมบุคลากรเมื่อเกิดปัญหาขาดแคลน

2.4.3 รักษาทรัพยากรบุคคลที่มีอยู่ให้ดีที่สุด
ด้วยการให้โอกาสและส่งเสริมความก้าวหน้าในหน้าที่การงานของพนักงาน
อย่างเที่ยงธรรม เพื่อสร้างความมั่นใจแก่บุคลากรในการร่วมงานกับบริษัทฯ
สร้างจิตสำนึกให้มีความรักในองค์กรและความรู้สึก
เป็นส่วนหนึ่งขององค์กร โดยการให้สวัสดิการที่เหมาะสม แบ่งปันผลตอบแทนอย่างยุติธรรม
รวมถึงการสร้างบรรยากาศการทำงานร่วมกันอย่างมีความสุข และมีความมั่นคง

2.4.4 เพิ่มความร่วมมือและให้การสนับสนุนแก่สถาบันการศึกษา
และองค์กรที่เกี่ยวข้องในการช่วยเร่งสร้างบุคลากร
ทางด้านวิชาชีพนี้ให้เพียงพอและตรงตามความต้องการทางภาคอุตสาหกรรม
เพื่อลดปัญหาการแย่งชิงและการพึ่งพิงด้านบุคลากร
จากต่างประเทศ

2.5 ความเสี่ยงด้านภาวะอุตสาหกรรมและการแข่งขัน

ถึงแม้ว่าอัตราการเติบโตทางภาคอุตสาหกรรมโดยเฉพาะในกลุ่มที่มีความเสี่ยงสูง อาทิเช่น พลังงาน
ปิโตรเคมี เชื้อเพลิงโครงสร้างขนาดใหญ่ ฯลฯ
จะเป็นตัวกำหนดภาวะอุตสาหกรรมการตรวจสอบและทดสอบก็ตาม
แต่ด้วยมีข้อกฎหมายและมาตรฐานสากลที่มีการกำหนดให้การใช้เทคโนโลยีต้องมีความปลอดภัย
ด้วยเงื่อนไขนี้เอง จึงเป็นส่วนช่วยลดความรุนแรง
จากผลกระทบดังกล่าวที่มีต่อภาวะอุตสาหกรรมการตรวจสอบลงได้ในระดับหนึ่ง อย่างไรก็ตาม
เศรษฐกิจภายในประเทศ
มีการฟื้นตัวขึ้น ทำให้ภาคอุตสาหกรรมโดยรวมมีการขยายตัว
ส่งผลให้ภาวะอุตสาหกรรมการตรวจสอบมีการขยายตัวตามไปด้วย
เกิดความเสี่ยงจากภาวะการแข่งขันสูงขึ้น บริษัทฯ
จึงได้มีนโยบายบริหารความเสี่ยงด้วยการรักษาฐานลูกค้าเดิมให้ได้มากที่สุด
โดยยึดหลักการสร้างความพึงพอใจทั้งด้านการให้บริการและราคาที่เหมาะสมเป็นการสร้างพันธมิตรที่ดีต่อกัน
ในขณะเดียวกัน
ก็ได้วางแผนขยายฐานธุรกิจไปยังแหล่งอุตสาหกรรมที่มีโอกาสเติบโตทางธุรกิจยังต่างประเทศ
เพื่อเป็นการกระจายความเสี่ยง
จากส่วนแบ่งการตลาดภายในประเทศ

2.6 ความเสี่ยงด้านการเมือง

ด้วยการเมืองเป็นตัวกำหนดทิศทางการพัฒนาประเทศ ทั้งด้านสังคมและเศรษฐกิจ
หากการเมืองไม่มั่นคงหรือไม่สามารถสร้างความมั่นใจและเสริมสร้างแรงจูงใจในการลงทุนให้กับนักลงทุนทั้งในและต่างประเทศได้
ก็จะส่งผลต่อภาวะอุตสาหกรรมโดยรวม
ซึ่งมีผลกระทบถึงภาวะอุตสาหกรรมการตรวจสอบด้วยเช่นกัน ซึ่งที่ผ่านมา
ปัญหาวิกฤตการเมืองผ่อนคลายลง ผลกระทบดังกล่าว
จึงไม่เกิดขึ้น ภาวะอุตสาหกรรมมีการขยายตัว อย่างไรก็ตาม บริษัทฯ
ก็ยังคงมีการบริหารความเสี่ยงอย่างต่อเนื่อง
โดยเร่งพัฒนาบุคลากร NDT ให้มีศักยภาพและประสิทธิภาพอยู่อย่างสม่ำเสมอ
เพื่อความพร้อมเมื่อต้องถูกกระทบจากวิกฤต
ทางการเมืองและเศรษฐกิจเช่นหลายปีที่ผ่านมา
และพร้อมขยายฐานธุรกิจไปยังกลุ่มประเทศที่มีการเติบโตทางด้านเศรษฐกิจสูง
และไม่มีวิกฤตทางด้านการเมือง

2.7 ความเสี่ยงด้านกฎหมาย

ลักษณะธุรกิจของบริษัทฯ มีส่วนเกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ทำให้มีหลายหน่วยงาน
ทางภาครัฐเข้ามาควบคุมดูแล
ด้วยการออกข้อกำหนดและข้อบังคับให้เป็นแนวทางปฏิบัติทั้งในส่วนผู้ประกอบการและบุคลากร
ที่เกี่ยวข้อง และมีการแก้ไขเปลี่ยนแปลง และปรับปรุง
ในเนื้อหาของข้อกำหนดและกฎหมายอยู่เสมอก็ตาม แต่ข้อกฎหมาย
และข้อกำหนดต่างๆ เหล่านี้ แม้จะเป็นการเพิ่มต้นทุนการบริการ
แต่ก็เป็นส่วนเอื้อต่อธุรกิจมากกว่าเป็นความเสี่ยง ด้วยเหตุผล
ที่ผู้ประกอบการที่เป็นผู้ใช้บริการต้องทำตามกฎหมาย ดังนั้นบริษัทฯ
จึงได้มีการติดตามนโยบายของรัฐบาลและในด้านข้อกฎหมาย
ที่เกี่ยวข้องกับธุรกิจอย่างใกล้ชิด เพื่อให้การดำเนินการธุรกิจเป็นไปได้อย่างราบรื่น

2.8 ความเสี่ยงจากนโยบายการจัดจ้างของลูกค้า

งานที่เป็นโครงการขนาดใหญ่ของภาครัฐ หรือองค์กรเอกชน ก็ยังคงเป็นการประมูลแบบเบ็ดเสร็จ
โดยให้ผู้รับเหมา
รับไปดำเนินการทั้งโครงการ
ซึ่งผู้รับเหมาหลักก็จะแยกงานเป็นส่วนย่อยออกไปให้ผู้รับเหมาช่วงรับไปดำเนินการ
ต่อตามประเภทของงาน ซึ่งการให้บริการทางเทคนิค NDT จะเป็นภาระรับผิดชอบของผู้รับเหมาช่วง
ดังนั้น โอกาสที่จะได้งาน
เงื่อนไขของการทำงานและค่าบริการ จึงขึ้นกับการพิจารณาของผู้รับเหมาช่วง
การได้งานในลักษณะนี้ เป็นความเสี่ยงที่ต้องพึ่งพิงผู้รับเหมาช่วงโดยตรง
ซึ่งมีโอกาสสูงที่จะเกิดปัญหาความคลาดเคลื่อนทางเทคนิคในการให้บริการตามข้อกำหนดในเทคโนโลยี
ของเจ้าของโครงการ อีกทั้งค่าบริการที่ไม่เป็นธรรม
รวมถึงปัญหาการชำระค่าบริการหากผู้รับเหมามีปัญหาทางการเงิน ซึ่งบริษัทฯ
ได้ให้ความระมัดระวัง และหลีกเลี่ยงความเสี่ยงนี้ให้มากที่สุด
โดยการพิจารณาอย่างรอบคอบที่จะเลือกรับงานจากผู้รับเหมาที่ให้ความสำคัญในด้านคุณภาพของเนื้องานและฐานะการเงินที่มั่นคง
ซึ่งปัจจุบันประมาณ 80% บริษัทฯ ยังคงรับงานผ่านผู้รับเหมา และประมาณ 20%
เป็นการรับงานโดยตรงจากเจ้าของงาน แต่อย่างไรก็ตาม โครงการขนาดใหญ่ที่มีความเสี่ยงสูง
ฝ่ายเจ้าของ
หรือที่ปรึกษาเจ้าของโครงการ ได้เข้ามาดูแลในส่วนของความปลอดภัยอย่างใกล้ชิดมากขึ้น
โอกาสในการคัดสรรผู้ที่จะเข้าไปให้บริการ

ด้าน NDT ให้ตรงตามหลักเกณฑ์ที่กำหนดในมาตรฐานร่วมกับค่าบริการที่เหมาะสม ทำให้บริษัทฯ
มีโอกาสได้รับงานมากขึ้น
กว่าที่ต้องผ่านผู้รับเหมาช่วง และลดปัญหาการมีหนี้สูญลงได้ระดับหนึ่ง

2.9 ความเสี่ยงจากการขึ้นราคาน้ำมัน

การดำเนินธุรกิจของบริษัทฯ ซึ่งส่วนใหญ่ไปให้บริการยังสถานที่ของลูกค้า
เชื้อเพลิงที่ใช้ในการเดินทางจึงเป็นปัจจัยที่สำคัญต่อต้นทุนการให้บริการ
การขึ้นราคาน้ำมันจึงเป็นหนึ่งในความเสี่ยงต่อผลประกอบการ ซึ่งในปัจจุบันมีเชื้อเพลิงหลายชนิด
ให้เป็นทางเลือกได้มากขึ้น รวมถึงการเลือกประเภทของเครื่องยนต์ที่ใช้เป็นพาหนะ บริษัทฯ
จึงได้มีการพิจารณาเลือกใช้
ตามความเหมาะสมเป็นกรณีไป รวมถึงการตั้งศูนย์บริการให้ใกล้กับแหล่งงานของลูกค้า
เพื่อเป็นการลดทั้งค่าใช้จ่ายในการเดินทาง
และเวลา

2.10 ความเสี่ยงจากการขึ้นค่าแรง

จากนโยบายการขึ้นค่าแรงขั้นต่ำของรัฐบาลในปี พ.ศ.2555
แม้ไม่กระทบต่อค่าแรงของพนักงานของบริษัทฯ โดยตรง
แต่ก็ส่งผลในทางอ้อม ด้วยต้องปรับขึ้นไปตามสัดส่วน
ทำให้ต้องลดความเสี่ยงนี้ด้วยการใช้กลยุทธ์การพัฒนาศักยภาพของบุคลากร
ให้ได้มากที่สุด เพื่อสามารถให้บริการลูกค้าอย่างมีประสิทธิภาพสูงขึ้นและด้วยเทคนิคขั้นสูง
เป็นการเพิ่มค่าบริการที่สูงขึ้นจากลูกค้าได้